ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για την προτεινόμενη Συμφωνία Ζώνης Ελεύθερων Συναλλαγών ΕΕ-Νότιας Αφρικής

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

Α. έχοντας υπόψη την ανάγκη της Νότιας Αφρικής να δημιουργήσει νέα βάση για τις εμπορικές της σχέσεις με την ΕΕ η οποία θα προωθεί την αναπτυξιακά προσανατολισμένη ανάπτυξη,

Β. έχοντας υπόψη το επίπεδο ενσωμάτωσης που επιτεύχθηκε στα πλαίσια της Τελωνειακής Ένωσης Νότιας Αφρικής (SACU) και τα σχέδια για περαιτέρω περιφερειακή ολοκλήρωση που έχει εκπονήσει το Εμπορικό Πρωτόκολλο της Κοινότητας Ανάπτυξης της Νότιας Αφρικής (SADC),

Γ. επιβεβαιώνοντας ότι η πρόοδος προς μία ΖΕΣ θα πρέπει να βασίζεται στη σχετική ικανότητα των ενδιαφερομένων μερών να αναλάβουν το κόστος προσαρμογής που σχετίζεται με την εξάλειψη των δασμών,

Δ. επιβεβαιώνοντας ότι η άρση των δασμών της Νότιας Αφρικής στο πλαίσιο της ΖΕΣ πρέπει να συμβιβάζεται με την ικανότητα των βιομηχανιών του SACU να προσαρμοσθούν στον εντεταμένο ανταγωνισμό,

Ε. αναγνωρίζοντας το γεγονός ότι κάθε συμφωνία για ζώνη ελεύθερων συναλλαγών μεταξύ της ΕΕ και της Νότιας Αφρικής θα έχει άμεσες επιπτώσεις επί των γειτονικών χωρών ΑΚΕ της Μποτσβάνα, του Λεσότο, της Ναμίμπια και της Σουαζιλάνδης καθώς και σημαντικές μακροπρόθεσμες επιπτώσεις επί των σχέσεων άλλων χωρών του SADC με την ΕΕ,

ΣΤ. παρατηρώντας ότι οι σημερινές προτάσεις της ΕΕ για τη ΖΕΣ:

- θα είχαν σημαντική επίπτωση επί των εσόδων των κυβερνήσεων της Μποτσουάνα, του Λεσότο, της Ναμίμπια και της Σουαζιλάνδης (BLNS), εκτός εάν αναθεωρηθεί σημαντικά το μέγεθος και ο ρυθμός της εξάλειψης των δασμών 7

- θα ενέτεινε τον ανταγωνισμό στην αγορά της Νότιας Αφρικής εις βάρος της βιομηχανικής ανάπτυξης στις χώρες BLNS, εκτός εάν θεσπιστούν τα κατάλληλα προστατευτικά μέτρα 7

- θα υπονόμευε σοβαρά τη γεωργική παραγωγή και τις βιομηχανίες επεξεργασίας γεωργικών προϊόντων στις χώρες BLNS, εκτός εάν αντιμετωπισθεί πλήρως το ζήτημα των επιδοτήσεων της ΕΕ προς παραγωγούς και εξαγωγείς 7

- θα είχε σοβαρές επιπτώσεις επί της μελλοντικής πρόσβασης των προϊόντων της Νότιας Αφρικής στην αγορά της ΕΕ μετά το έτος 2000,

Ζ. δεχόμενη με ικανοποίηση την πρόσφατη δήλωση της Επιτροπής στο Κέιπ Τάουν ότι η κάλυψη της ΖΕΣ δεν είναι απαραίτητο να είναι ακριβώς η ίδια και από τις δύο πλευρές,

1. καλεί την ΕΕ να αναγνωρίσει πλήρως και να αντιμετωπίσει τις επιπτώσεις της προτεινόμενης ΖΕΣ επί των εισοδημάτων των χωρών BLNS 7

2. καλεί την ΕΕ να εξαιρέσει από την κάλυψη της ΖΕΣ τα αγαθά που παράγονται στις χώρες BLNS πρωταρχικά για την αγορά της Νότιας Αφρικής, τα οποία θεωρούνται «ευαίσθητα» 7

3. καλεί την ΕΕ να επιτρέψει «μεγαλύτερη ασυμμετρία περιεχομένου» στην προτεινόμενη ΖΕΣ, προκειμένου να μπορέσουν να ληφθούν πλήρως υπόψη οι ιδιαιτερότητες των χωρών BLNS 7

4. καλεί την ΕΕ να εξετάσει ενδελεχώς το ζήτημα των επιδοτήσεων της ΕΕ σε παραγωγούς και εξαγωγείς για τις εξαγωγές γεωργικών προϊόντων στη Νότια Αφρική, οι οποίες υπονομεύουν την αγορά των γεωργικών προϊόντων που εξάγονται στη Νότιο Αφρική από γειτονικές χώρες,

5. καλεί την ΕΕ να αξιολογήσει τις επιπτώσεις της προτεινόμενης συμφωνίας ΖΕΣ ΕΕ-Νότιας Αφρικής επί των μελλοντικών εμπορικών σχέσεων με γειτονικές χώρες ΑΚΕ- Κοινότητας Ανάπτυξης της Νότιας Αφρικής (SΑDC) πέραν του έτους 2000, ιδίως ενόψει της επίπτωσης του πρόσφατα συμφωνηθέντος Εμπορικού Πρωτοκόλλου της Κοινότητας Ανάπτυξης της Νότιας Αφρικής (SΑDC) 7

6. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στην κυβέρνηση της Νότιας Αφρικής και στα κράτη που έχουν υπογράψει τη Σύμβαση Λομέ.